b'\n_START_ARTICLE_\nDen trojanske hest\n_START_PARAGRAPH_\nDen trojanske hest er en fortelling fra Trojakrigen hvor grekerne benyttet seg av et strategisk lureri for \xc3\xa5 komme seg bak forsvarsmurene til byen Troja. I den litter\xc3\xa6re kanonske versjonen bygger grekerne en hul hest av tre og t\xc3\xb8mmer etter at de har drevet krigf\xc3\xb8ring i ti \xc3\xa5r. De skjuler en utvalgt styrke soldater inni hesten og later som de seiler av sted. I glede \xc3\xa5pner trojanerne byportene og trekker hesten innenfor byen som et krigstrofe. Om natten kryper grekerne ut, \xc3\xa5pner byportene og den greske h\xc3\xa6ren str\xc3\xb8mmer inn. De \xc3\xb8delegger byen og vinner krigen._NEWLINE_Hovedkilden til fortellingen er \xc3\x86neiden av den romerske dikteren Vergil, et latinsk episk dikt fra tiden til den romerske herskeren Augustus. Denne hendelsen opptrer ikke Homers Iliaden som kun ender med at byen Troja faller. Den er derimot nevnt i Homers Odysseen. I den greske tradisjonen er hesten kalt for \xc2\xabtrehesten\xc2\xbb (\xce\x94\xce\xbf\xcf\x8d\xcf\x81\xce\xb5\xce\xb9\xce\xbf\xcf\x82 \xe1\xbc\xbd\xcf\x80\xcf\x80\xce\xbf\xcf\x82, Do\xc3\xbareios H\xc3\xadppos, i den homerske joniske dialekt)._NEWLINE_Metaforisk har en \xc2\xabtrojansk hest\xc2\xbb kommet til \xc3\xa5 bety ethvert triks eller lureri som har som m\xc3\xa5l \xc3\xa5 invitere en fiende innenfor en sikkert beskyttet bastion eller omr\xc3\xa5de. Det er ogs\xc3\xa5 knyttet til s\xc3\xa6rskilt programvare som hevder \xc3\xa5 v\xc3\xa6re nyttig for brukeren, men n\xc3\xa5r dataprogrammet blir installert gj\xc3\xb8r det ikke \xc3\xb8nskelige eller direkte skadelige handlinger p\xc3\xa5 den installerte datamaskinen, se trojansk hest.'